# TÁMOGATÁSI SZERZŐDÉS

[Ezen szerződés a KA131-es projektek minden típusú hallgatói mobilitási szerződése mintájaként szolgál. A szögletes zárójelek közötti kék szövegek a kitöltésre vonatkozó iránymutatást tartalmaznak, amelyek a kész szerződésből törölhetők. A szögletes zárójelek közötti sárga részeket az intézmény tölti ki vagy választja ki. A szerződés-mintát a felsőoktatási intézmény/szervezet kiegészítheti, de a minta tartalmát minimális előírásként meg kell hagyni.]

[Jelen dokumentum aláírt I. sz. Mellékletén az aláírások szkennelt másolata és elektronikus aláírás is elfogadható. A magyar felsőoktatási intézmény a támogatási szerződésből egy olyan példányt őriz, amin a kiutazó hallgató és hazai intézmény illetékes képviselőjének eredeti aláírása található.]

**Egyrészről a [a küldő szervezet teljes hivatalos neve és Erasmus kódja]**

Cím: [Teljes hivatalos cím]
a továbbiakban az **Intézmény**, amelyet a jelen szerződés aláírásakor [vezetéknév/nevek, keresztnév/nevek és beosztás] képvisel

**Másrészről [Résztvevő vezetékneve(i) és keresztneve(i)]**

|  |  |  |
| --- | --- | --- |
| Születési idő: [születési idő] |  | Állampolgárság: [állampolgárság] |
| Cím: [teljes állandó lakcím]Értesítési cím: [teljes értesítési cím] |
| Telefon: [telefon] |  | E-mail: [e-mail] |
| Neme: [férfi/nő/nem meghatározott] |  | Tanév: 2022/2023 |
| Tanulmányi szint: [Első/Második/Harmadik /Rövid ciklus/ Osztatlan képzés] |  | Befejezett felsőoktatási évek száma: [évek száma] |
| Tématerület: [küldő intézményben diploma] |  | Kód: [ISCED-F kód] |

Szerződés típusa: [Erasmus+ pénzügyi támogatás a teljes mobilitásra/státusz nulla támogatással („zero grant”) /Erasmus+ pénzügyi támogatás bizonyos időszakra nulla támogatással kombinálva]

**A pénzügyi támogatás az alábbi támogatásokat tartalmazza:**

☐ Hosszú távú fizikai mobilitás pénzügyi alaptámogatása

☐ Rövid távú fizikai mobilitás pénzügyi alaptámogatása

☐ Hosszú távú mobilitás pénzügyi alaptámogatásának esélyegyenlőségi kiegészítése (EE), 250 € / hó

☐Rövid távú mobilitás pénzügyi támogatásának esélyegyenlőségi kiegészítése (EE), [1-14 napos mobilitás esetén:]100 €/[15-30 napos mobilitás esetén:]150 €]

☐ ’Zöld utazáshoz’ kapcsolódó pénzügyi kiegészítés, egyszeri 50 €

☐ Utazási támogatás (normál vagy ’zöld’ utazás)

☐ További utazási napok

☐ Különösen költséges utazás támogatása

☐ Valós költség alapú esélyegyenlőségi támogatás (SN)

Bankszámla, amelyre a pénzügyi támogatás fizetendő: [Bankszámla]

Bankszámla tulajdonosa (ha a résztvevőtől különböző személy): [tulajdonos]

Bank neve: [Bank]

BIC/SWIFT szám: [SWIFT]

Bankszámla/IBAN szám: [IBAN]

a továbbiakban a **Résztvevő**, megállapodtak az alábbi **Különös feltételek**ben és **Mellékletek**ben, melyek a jelen szerződés (a **Szerződés**) szerves részét képezik.

I.sz. melléklet Tanulmányi megállapodás/ szerződés

II.sz. melléklet Általános feltételek

III.sz. melléklet Erasmus+ Hallgatói Charta

A **Különös Feltételekben** megállapított feltételek a **Mellékletekben** megállapított rendelkezésekkel szemben elsőbbséget élveznek.

KÜLÖNÖS FELTÉTELEK

1. CIKK – A SZERZŐDÉS TÁRGYA

1.1. Az **Intézmény** a **Résztvevő** számára támogatást nyújt ahhoz, hogy az Erasmus+ Program keretein belül [tanulmányi / szakmai gyakorlati / tanulmányi és szakmai gyakorlati] mobilitási tevékenységet folytasson.

1.2. A **Résztvevő** elfogadja a 3. cikkben meghatározott összegű pénzügyi támogatást, és vállalja, hogy az I. sz. Mellékletben leírt [tanulmányi / szakmai gyakorlati / tanulmányi és szakmai gyakorlati] mobilitási tevékenységet végrehajtja.

1.3. A **Szerződés** módosítását, beleértve a kezdő és befejező dátum megváltoztatását is, levélben vagy e-mailben küldött hivatalos értesítéssel lehet kérvényezni; a módosítás csak kölcsönös megegyezés esetén válik érvényessé.

2. CIKK – HATÁLYBA LÉPÉS ÉS A MOBILITÁS IDŐTARTAMA

2.1. A **Szerződés** azon a napon lép hatályba, amelyen a két fél közül utolsóként aláíró szerződő fél azt aláírja.

2.2. A fizikai mobilitási időszak kezdőnapja [kezdőnap], zárónapja [zárónap]. A mobilitási időszak kezdőnapja az a nap, amelyen a **Résztvevő** először köteles a fogadó fogadó intézménynél/szervezetnél fizikailag megjelenni. A mobilitási időszak befejező napja az a nap, amikor a résztvevő a fogadó intézménynél/szervezetnél utoljára köteles fizikailag megjelenni.

2.3. A **Résztvevő** az Erasmus+ támogatásból a 2.2. pont alapján [támogatott napok száma] nap [hosszú távú mobilitás esetén: ] (azaz [teljes hónapok száma] hónap és [fennmaradó napok száma] nap) időszakra kap pénzügyi támogatást. A mobilitási időtartamhoz hozzáadódik további […] utazási nap, amely napokra jár a megélhetési támogatás.

2.4. [hosszú távú mobilitások esetén:] A fizikai mobilitás időtartama nem haladhatja meg a 12 hónapot (osztatlan képzések esetén 24 hónapot), beleértve az Erasmus+ támogatás nélküli („zero-grant”) időszakokat is. [rövid távú mobilitás esetén:] A fizikai mobilitás időtartama nem haladhatja meg a 30 napot.

2.5. A tartózkodási időtartam meghosszabbítására vonatkozóan az **Intézmény**hez küldött kérelmet az eredetileg tervezett mobilitási időszak vége előtt lehet beterjeszteni a 2.4. pontban foglaltak figyelembevételével. Amennyiben az **Intézmény** hozzájárul, a hosszabbítás tényét **szerződés**­**módosításban** kell rögzíteni.

2.6. A mobilitási időtartam jóváhagyott kezdő- és zárónapját a Transcript of Records, a Traineeship Certificate, illetve a Certificate of Attendance (vagy az ezen dokumentumokhoz mellékelt nyilatkozatok) tartalmazzák.

3. CIKK – PÉNZÜGYI TÁMOGATÁS

3.1. A mobilitási időtartamra nyújtandó pénzügyi támogatás kiszámítása az Erasmus+ Program Pályázati útmutatójában ismertetett szabályok alapján történik.

3.2. A **Résztvevő** [nap] nap fizikai mobilitásra kap Erasmus+ támogatást. [Ehhez az időtartamhoz további [X] utazási napot és [Y] ’zöld’ utazási napot is hozzá kell számítani, amely napokra szintén jár a megélhetési támogatás.] [Amennyiben a mobilitási időszak egy része nem támogatott, akkor a napok számát megfelelő mértékben csökkenteni kell.]

3.3. A mobilitási időszakra járó teljes támogatás [X] €. A támogatás számítási módja: [rövid távú mobilitás esetén:] a mobilitás 3.2. pontban meghatározott napjai száma alapján napi 70 € a 14. napig, majd további napi 50 €, és a megfelelő kiegészítő támogatások és utazási támogatás összege. [hosszú távú mobilitás esetén:] a mobilitás 3.2. pontban meghatározott napjai számának és a fogadó országra vonatkozó egy napra meghatározott megélhetési támogatási egység szorzata, valamint a megfelelő kiegészítő támogatások és utazási támogatás összege. Nem teljes hónap esetén a pénzügyi támogatás összege a fennmaradó napok számának és az egy hónapra meghatározott támogatási összeg (beleértve az esetleges esélyegyenlőségi támogatást is) 1/30-ának szorzata.

3.4. A valós költség alapú esélyegyenlőségi támogatással (SN), illetve a különösen költséges utazás támogatásával kapcsolatban felmerült költségek elszámolása a benyújtott és jóváhagyott támogatási kérelem alapján, a **Résztvevő** által benyújtott elszámolási dokumentáció alapján történik. A zöld utazás utazási dokumentumokkal, vagy büntetőjogi nyilatkozattal igazolandó.

3.5. A pénzügyi támogatás nem nyújtható az Uniós támogatások által már fedezett költségek megtérítésére.

3.6. A 3.5 cikkben foglalt rendelkezés figyelembevétele mellett, a pénzügyi támogatás más támogatási forrásokkal összeegyeztethető, beleértve a szakmai gyakorlatért, vagy extra feladatokért kapott esetleges javadalmazást is, amennyiben a **Résztvevő** maradéktalanul eleget tesz az I. sz. mellékletben felsorolt feladatainak.

3.7. Amennyiben a **Résztvevő** a **Szerződés** rendelkezéseit nem, vagy csak részben teljesíti, a pénzügyi támogatás, vagy annak egy arányos része visszafizetendő. Ha a **Résztvevő** a szerződést a mobilitás záródátuma előtt felmondja, a részére már kifizetett támogatási összeget vissza kell fizetnie, kivéve, ha az **Intézménnyel** ettől eltérően állapodtak meg.

3.8. **Tennivalók vis maior helyzet esetén**

 A vis maior helyzet gyűjtőfogalom, amely olyan elháríthatatlan külső okokat jelent, amelyek miatt a Résztvevő a támogatáshoz kapcsolódó meghatározott feltételeket nem képes teljesíteni, vagy egyéb kötelezettségeknek (pl. jelenléti képzési kötelezettség) nem tud eleget tenni. Ilyen okok lehetnek különösen, de nem kizárólagosan a természeti katasztrófák, (földrengés, tűzvész, járvány, stb), bizonyos politikai-társadalmi események (háború, forradalom, stb.), meghatározott állami-hatósági intézkedések (embargó, bojkott, stb.) a **Résztvevő** súlyos betegsége, stb. A **Résztvevő** köteles [………] napon belül bejelenteni az **Intézmény** felé a már bekövetkezett vis maior eseményt, amennyiben valószínűsíthető, hogy emiatt a **Szerződés**ben foglaltakat részben vagy egyáltalán nem tudja teljesíteni. A bejelentés mellett a **Résztvevő** köteles a vis maior helyzet bekövetkezését alátámasztó dokumentumokat is csatolni, amennyiben ez lehetséges és életszerű.

 Ha a **Résztvevőt** az I. sz. mellékletben meghatározott mobilitási aktivitásának teljesítésében *vis maior* helyzet akadályozza, **Résztvevő** megkaphatja a támogatási összegnek legalább a tényleges külföldi tartózkodás hossza alapján számított időarányos részét. A fennmaradó összeget teljes egészében vissza kell fizetni, kivéve, ha a küldő **Intézménnyel** ettől eltérően állapodtak meg. Az ilyen esetekkel kapcsolatban az **Intézmény** köteles haladéktalanul értesíteni a Tempus Közalapítványt, és minden ilyen esetben szükséges a Tempus Közalapítvány jóváhagyása.

 Ha a **Résztvevő** a vis maior helyzettel összefüggésben felmerült rendkívüli költségei vonatkozásában vis maior kérelmet szeretne benyújtani, azt legkésőbb a mobilitás záródátuma után 15 napon belül kell megtennie. A kérelmet az **Intézmény** által meghatározott módon és formában, az összes alátámasztó dokumentummal együtt kell benyújtani, melyet az **Intézmény** tételes javaslattétellel továbbít a Tempus Közalapítványnak elbírálásra. Ha az elbírálás során a Tempus Közalapítvány hiánypótlást kér, annak benyújtására az intézményi felszólítástól számítva 30 nap áll a **Résztvevő** rendelkezésére. Amennyiben a megadott határidőre nem érkezik be a hiánypótlás, akkor a Tempus Közalapítvány a rendelkezésére álló dokmentumok alapján hozza meg a döntést. A **Résztvevő** vis maior kérelmét a döntés meghozataláig visszavonhatja.

 A vis maior kérelmet elbíráló döntésről szóló értesítésben az **Intézmény** tájékoztatja a **Résztvevő**t arról, hogy az értesítés kézhezvételétől számított 8 napon belül az intézményi kapcsolattartónál kifogást nyújthat be a döntésben foglaltak vitatása esetén. Amennyiben az **Intézmény** jogosnak találja a benyújtott kifogást, akkor azt az ügy minden alátámasztó dokumentumával és a tételes intézményi javaslattal együtt továbbítja a Tempus Közalapítvány számára. A kifogás elfogadásáról vagy elutasításáról a Tempus Közalapítvány jogosult dönteni.

4. CIKK – FIZETÉSI FELTÉTELEK

4.1. A kifizetést a **Résztvevő**nek legkésőbb az alábbiak közül leghamarabb bekövetkező dátumon kell teljesíteni:

 - a **Szerződés** mindkét fél általi aláírásának napját 30 naptári napot követően,

 - a mobilitási időtartam kezdőnapján.

 A **Résztvevő** a 3. cikkben meghatározott összeg [(szemeszterenként)] [70%-100%-át] kitevő kifizetésben részesül**.** Amennyiben a **Résztvevő** a szükséges dokumentumokat nem tudta időben bemutatni, kivételes esetben a későbbi kifizetés is elfogadható.

4.2. Szemeszterenként történő előfinanszírozás esetében a második szemeszterre járó támogatási összeg kifizetésének feltételét az **Intézmény** határozza meg: [2. részlet kifizetésének feltételei].

4.3. Ha a 4.1 és 4.2. cikk szerinti kifizetés nem éri el a maximum támogatási összeg 100%-át, annak rendelkezésre állása esetén, az online EU Survey elküldését kell a pénzügyi támogatás egyenlegének kifizetése iránti résztvevői kérelemként kezelni. Az **Intézmény**nek 45 naptári nap áll rendelkezésére az egyenleg kifizetésére, vagy – vissza­térítési igény esetén – a visszafizetési felszólítás kiküldésére. Amennyiben vis maior kérelem beadására került sor, a 4.3. pontban foglaltak nem alkalmazandók.

5. CIKK – BIZTOSÍTÁS

5.1. Az **Intézmény** meggyőződött róla, hogy a **Résztvevő** rendelkezik a mobilitáshoz megfelelő egészségbiztosítással, amelyet [az **Intézmény** kötött/a **Résztvevő** kötött/a fogadó intézménnyel kötött szerződés alapján a fogadó fél biztosít]. [Abban az esetben, ha a fogadó intézmény kerül megnevezésre a biztosítás fedezéséért felelős félként, a jelen támogatási szerződéshez egy külön dokumentumot kell csatolni, amely meghatározza a biztosítási feltételeket és tartalmazza a fogadó intézmény hozzájárulását.]

5.2. A **Résztvevő** tudatában van, hogy a kötelező egészségbiztosítás nem szükségszerűen fedezi a külföldön felmerülő esetleges költségeket, kiegészítő biztosítás(ok)ról a fogadó ország előírásai alapján intézkedik. [Magyarázat: Az Európán belüli mobilitás esetén a résztvevő nemzeti egészségbiztosítása az Európai Egészségbiztosítási Kártyán keresztül alapbiztosítást nyújt egy másik uniós országban való tartózkodás idejére. Ez a fedezet azonban nem feltétlenül elegendő minden helyzetben, például hazatelepülés vagy különleges orvosi beavatkozás, illetve partnerországokba irányuló mobilitás esetén. Ebben az esetben kiegészítő magán-egészségbiztosításra lehet szükség. A felelősség- és balesetbiztosítások fedezik a külföldi tartózkodás során a résztvevő által vagy a résztvevőnek okozott károkat. A különböző országokban eltérő szabályozás vonatkozik ezekre a biztosításokra, és a résztvevőknél fennáll annak a veszélye, hogy a szokásos rendszerek nem terjednek ki rájuk, például ha nem minősülnek alkalmazottnak, vagy ha a fogadó szervezetnél nem hivatalosan vannak bejegyezve. A fentieken túlmenően ajánlott az okmányok, az utazási jegyek és a poggyászok elvesztése vagy ellopása elleni biztosítás..]. Biztosító társaság neve és biztosítás száma: [Biztosító társaság neve és biztosítás száma]. A biztosítást kiváltó felelős fél: [a **küldő intézmény** VAGY **a résztvevő** VAGY **a fogadó szervezet vagy intézmény**] [Különálló biztosítások esetén a felelős felek különbözőek lehetnek, és itt a megfelelő felelősségi körök szerint kerülnek felsorolásra].

5.3. [Legalább szakmai gyakorlatra:] A megfelelő összegű, legalább a munkavégzés/tanulmányok hely­színén bekövetkező káreseményekre érvényes **felelősségbiztosítás** megkötése megtörtént. Biztosító társaság neve és biztosítás száma: [Biztosító társaság neve és biztosítás száma].

5.4. [Legalább szakmai gyakorlatra:] A megfelelő összegű, legalább a munkavégzés/tanulmányok hely­színén bekövetkező káreseményekre érvényes **balesetbiztosítás** megszervezése megtörtént. Biztosító társaság neve és biztosítás száma: [Biztosító társaság neve és biztosítás száma].

6. CIKK – ONLINE NYELVI TÁMOGATÁS (OLS)

Ez a cikk kizárólag az online OLS rendszerben elérhető nyelveken megvalósuló mobilitások esetén alkalmazandó, kivéve az anyanyelvi szinten beszélő hallgatók esetét.

6.1. [mobilitási időtartama 14, vagy annál több nap]: A **Résztvevő**nek amennyiben elérhető, a mobilitási időtartam kezdetét megelőzően online nyelvi szintfelmérő tesztet kell elvégeznie. Az online nyelvi felmérés elvégzése a mobilitás megkezdésének előfeltétele, kivéve a megfelelően megindokolt eseteket.

 [mobilitási időtartama kevesebb, mint 14 nap] A **Résztvevő** amennyiben elérhető, a mobilitási időtartam kezdetét megelőzően elvégezhet online nyelvi szintfelmérő tesztet.

6.2. A **Résztvevő**nek [nyelv] nyelvből a mobilitási időtartam kezdete előtt már megszerzett vagy addig megszerzendő nyelvi kompetencia szintje [A1/A2/B1/B2/C1/C2].

6.3. Amennyiben a **Résztvevő** online kurzus hozzáférést kap, a belépés után azonnal meg kell kezdenie a kurzust, és a lehető legtöbbet elvégeznie abból.

7. CIKK – EGYÉNI BESZÁMOLÓ (EU SURVEY)

7.1. A **Résztvevő** a mobilitás záródátumát követő 30 napon belül köteles kitölteni és benyújtani egyéni online beszámolóját az EU Survey felületen, amennyiben az elérhető. Az online EU Survey kitöltését és benyújtását elmulasztó **Résztvevő**től az **Intézmény** részben vagy egészben visszakövetelheti a kifizetett támogatást.

7.2. A tanulmányok elismerésére vonatkozó információk pontosítása érdekében a **Résztvevő**től az online benyújtást követően is kérhető kiegészítő információ. Amennyiben a mobilitáshoz tartozó kötelező minimális időtartam nem teljesült, a 7.1 és 7.2 pontban foglaltak nem alkalmazandók.

8. CIKK – SZEMÉLYES ADATOK VÉDELME

8.1. Az Erasmus+ mobilitások kezelésére szolgáló rendszerbe történő adatfeltöltés előtt az **Intézmény** megismertette a **Résztvevőt** a személyes adatainak kezelésére vonatkozó megfelelő adatvédelmi nyilatkozattal.

 <https://webgate.ec.europa.eu/erasmus-esc/index/privacy-statement>

9. CIKK – IRÁNYADÓ JOG ÉS BÍRÓSÁGI ILLETÉKESSÉG

9.1. A **Szerződés**re a magyar jogszabályok az irányadók.

9.2. Ha jelen **Szerződés** értelmezésével, alkalmazásával vagy érvényességével kapcsolatban az **Intézmény** és a **Résztvevő** között felmerült vita békés úton nem oldható meg, kizárólagos hatáskörrel az irányadó jog szabályai által meghatározottak szerint illetékességgel rendelkező bíróság jár el.

**ALÁÍRÁSOK**

 **Résztvevő** **Intézmény** képviseletében

Kelt: Kelt:

# II. számú melléklet

**ÁLTALÁNOS FELTÉTELEK**

**1. cikk: Felelősség**

A jelen **Szerződést** aláíró felek felmentik a másik felet a jelen **Szerződés** teljesítése következtében bekövetkező károkért való felelősség(re vonás) alól, hacsak az ilyen károk nem a másik fél, vagy annak munkatársai súlyos és szándékos **Szerződés**szegő magatartásának eredményeként következnek be.

A Tempus Közalapítvány, az Európai Bizottság, illetve ezek munkatársai nem vonható(k) felelősség­re a mobilitás időtartama alatt bekövetkező károkat érintő igényekkel kapcsolatban. Következésképpen, a Tempus Közalapítvány és az Európai Bizottság, nem fogad az ilyen igényekhez kapcsolódó kártérí­tési igényt sem.

**2. cikk: A Szerződés megszüntetése**

Abban az esetben, ha a **Résztvevő** a **Szerződés** szerinti valamelyik kötelezettségét nem teljesíti, az irányadó jog szerint alkalmazandó jogkövetkez­mények mellett, az intézmény jogosult felmondani, vagy felbontani a **Szerződés**t, minden további jogi megkötés nélkül, amennyiben a **Résztvevő** az ajánlott levélben közölt felszólítás kézhezvételét követő egy hónapon belül sem teszi meg a megfelelő lépéseket.

Ha a **Résztvevő** a **Szerződés**t a mobilitás záródátumát megelőzően felmondja, vagy a **Szerződés**sel kapcsolatban nem a mobilitásra vonatkozó szabályok szerint jár el, köteles vissza­fizetni a támogatás részére kifizetett összegét, kivéve, ha a küldő intézménnyel máshogy nem állapodtak meg.

Amennyiben a **Résztvevő** vis maiorra – azaz általa nem befolyásolható, előre nem látható, kivé­teles helyzetre vagy eseményre hivatkozva, amely nem tulajdonítható a saját vagy közreműködőjük, kapcsolódó szervezeteik vagy a teljesítésben érintett harmadik személyek hibájának vagy gondatlanságának – hivatkozva szünteti meg a **Szerződés**t, a mobilitási időtartam aktuális helyzetének megfelelően neki járó támogatási összeget jogosult felvenni, a Támogatási szerződésben meghatározottak szerint. A fennmaradó támogatási összeget vissza kell téríteni.

**3. cikk: Adatvédelem**

A **Szerződés**ben szereplő személyes adatok feldolgozása az Európai Parlament és a Tanács 2018/1725 számú, a személyes adatok közösségi intézmények és szervek által történő feldolgozása tekintetében az egyének védelméről, valamint az ilyen adatok szabad áramlásáról szóló rendelete szerint történik. Ezen adatok feldolgozását a partnerszervezetek, a Tempus Közalapítvány és az Európai Bizottság kizárólag a **Szerződés** teljesítése és annak felülvizsgálata céljából végezheti, azonban az adatokat az EU jogszabályai szerint[[1]](#footnote-2) vizsgálatra és ellenőrzésre jogosult szerveknek (Európai Számvevőszék, Európai Csalás Elleni Hivatal, OLAF) jogosultak továbbítani.

A **Résztvevő** személyes adataihoz, írásbeli kérelmére, hozzáférést kaphat és a nem megfelelő, hiányos információt kijavíthatja. Személyes adatai feldolgozásával kapcsolatban az intézményhez és/vagy a Tempus Közalapítványhoz kérdéseket intézhet. A **Résztvevő** adatainak az Európai Bizottság általi használatával kapcsolatban az Európai Adatvédelmi Felügyeletnél élhet panasszal.

**4. cikk: Ellenőrzések és vizsgálatok**

A **Szerződés**ben részes felek kötelesek az Európai Bizottság, a Tempus Közalapítvány, illetve az Európai Bizottság, vagy a Tempus Közalapítvány által meghatalmazott más külső szerv részére az általuk kért részletes információt átadni annak ellenőrzése érdekében, hogy a mobilitási időszak és a **Szerződés** megfelelően teljesültek-e.

1. Az adatkazelésre vonatkozóan további információ az alábbi linken érhető el: <https://webgate.ec.europa.eu/erasmus-esc/index/privacy-statement> [↑](#footnote-ref-2)